《宴黄状元大任》
宋代·史弥坚

月色花光正可人，笙歌会处喜津津。
跨鳌海上文章客，揽辔天隅礼乐臣。
丹碧屏间三月暮，玻璃杯裹一团春。
暂听紫燕黄鹂语，更捧红云侍玉宸。

作者简介：（?—1232）明州鄞县人，字固叔，一字开叔。史浩幼子。尝从杨简学。以军器监为临安尹。兄史弥远入相，以嫌出为潭州、湖南安抚使，平湖寇罗孟传。守建宁，行义仓法，有政绩。以兄久在相位，数劝归不听，遂食祠禄于家。卒谥忠宣。